**ΚΩΝΣΤΑΝΤΙΝΑ ΠΟΠΑ – ΣΤΟΙΧΕΙΑ ΔΙΔΑΚΤΟΡΙΚΗΣ ΔΙΑΤΡΙΒΗΣ**

Το θέμα της Διδακτορικής Διατριβής είναι: **«Ανάπτυξη και αξιολόγηση παρέμβασης για την προώθηση συναισθηματικής ικανότητας σε Έλληνες εκπαιδευτικούς και φοιτητές».**

Την επιτροπή αποτελούν οι κ.κ.:

1. ΚΩΝΣΤΑΝΤΙΝΟΣ ΓΚΑΡΑΒΕΛΑΣ (Επιβλέπων), Επίκουρος Καθηγητής του ΤΜΗΜΑΤΟΣ ΦΙΛΟΣΟΦΙΑΣ του Πανεπιστημίου Ιωαννίνων.

2. ΕΛΕΝΗ ΣΤΑΜΟΥΛΗ, Καθηγήτρια Πανεπιστημίου Regensburg

3. ΑΙΚΑΤΕΡΙΝΗ ΜΙΧΟΥ, Επίκουρη Καθηγήτρια του ΤΜΗΜΑΤΟΣ ΦΙΛΟΣΟΦΙΑΣ του Πανεπιστημίου Ιωαννίνων.

**Περίληψη**

Οι εκπαιδευτικοί καθημερινά έρχονται αντιμέτωποι με τα συναισθήματα και την συναισθηματική φόρτιση που δημιουργείται στο περιβάλλον της τάξης. Χρειάζονται λοιπόν υποστήριξη στο επάγγελμα τους, ιδιαίτερα στις τάξεις με πολυπολιτισμικό υπόβαθρο. Μέχρι σήμερα δεν υπάρχουν διαθέσιμες τεχνικές παρέμβασης για Έλληνες εκπαιδευτικούς, οι οποίες να λαμβάνουν υπόψη την συναισθηματική ικανότητα και τα πολιτισμικά στοιχεία. Βασικός στόχος μας είναι να διεξαχθεί μια έρευνα βασισμένη στο μοντέλο αξιολόγησης και παρέμβασης του MSECQ το οποίο περιλαμβάνει 4 διαστάσεις της συναισθηματικής ικανότητας (Gerbethetal, 2021), χρησιμοποιώντας το θεωρητικό πλαίσιο αναφοράς του γερμανικού πολυδιάστατου μοντέλου συναισθηματικής ικανότητας (MSECQ).

Σκοπός της προτεινόμενης ερευνητικής πρότασης είναι να περιγράψει την διαδικασία ανάπτυξης και αξιολόγησης σύμφωνα με ένα πρόγραμμα παρέμβασης που θα προωθεί την συναισθηματική ικανότητα των Ελλήνων Εκπαιδευτικών. Για την επίτευξη αυτού του στόχου απαιτούνται τα ακόλουθα βήματα: α) η ανασκόπηση της βιβλιογραφίας, β) η αξιολόγηση των αναγκών των φοιτητών και των εκπαιδευτικών μέσω συνεντεύξεων για να καθοριστούν οι δεξιότητες της ομάδας στόχου, γ) η προσαρμογή του δεδομένου θεωρητικού υποβάθρου , δ) η ανάπτυξη και η χρήση του εκπαιδευτικού προγράμματος, ε) η αξιολόγηση μέσω τεστ (pretest και posttest), στ) η αξιολόγηση των εκπαιδευτικών επιδράσεων της εφαρμογής του προγράμματος μετρώντας αποτελέσματα όπως η ευεξία και η μείωση του άγχους. Η επιπρόσθετη αξία της παρούσας μελέτης αφορά την χρήση των προγραμμάτων παρέμβασης για την συναισθηματική ικανότητα σε προπτυχιακά και μεταπτυχιακά προγράμματα σπουδών ως ένα σταθμισμένο εκπαιδευτικό εργαλείο. Ενδεχομένως, μελλοντικά, οι έρευνες μπορούν να επικεντρωθούν στην αξιολόγηση και δυνητικότητα της παρέμβασης σε έμπειρους εκπαιδευτικούς.